TOP โบรกมองกำไรครึ่งแรกปี 65 เด่นกลุ่ม ลุ้น Q1 แตะ 6.68 พันลบ. ธุรกิจโรงกลั่นหนุน
TOP โบรกมองกำไรครึ่งแรกปี 65 เด่นกลุ่ม ลุ้น Q1 แตะ 6.68 พันลบ. ธุรกิจโรงกลั่นหนุน แนะซื้อเป้า 77 บ.
TOP โบรกมองกำไรครึ่งแรกปี 65 เด่นกลุ่ม ลุ้น Q1 แตะ 6.68 พันลบ. ธุรกิจโรงกลั่นหนุน แนะซื้อเป้า 77 บ.
18 เม.ย. 2565

บล.โนมูระ พัฒนสิน ระบุในบทวิเคราะห์ (18 เม.ย.2565) ว่า บริษัท ไทยออยล์ จำกัด (มหาชน) หรือ TOP มองกำไรปกติไตรมาส 1/2565 ที่ราว 6,688 ลบ. (โต 12% เทียบช่วงเดียวกันของปีก่อน ,โต 44% เทียบไตรมาสก่อนหน้า) กำไรโตเทียบช่วงเดียวกันของปีก่อน และ เทียบไตรมาสก่อนหน้า เพราะธุรกิจโรงกลั่นที่ดีขึ้นกลบฝั่งปิโตรเคมีและ Lube ที่ลดลงได้
โดยมาจากทั้ง stock gain ก้อนใหญ่ที่เพิ่มขึ้น 10% เทียบช่วงเดียวกันของปีก่อน , 42% เทียบไตรมาสก่อนหน้า ตามราคาน้ำมันดิบ เพราะ supply ที่ตึงตัวจากสถานการณ์รัสเซีย-ยูเครน และค่าการกลั่นที่เพิ่ม 827% เทียบช่วงเดียวกันของปีก่อน  และ 20% เทียบไตรมาสก่อนหน้า ตาม spread ปิโตรเลียมที่ความต้องการใช้ฟื้น ประกอบกับ supply ตึงตัวจากการหลีกเลี่ยงการซื้อน้ำมันจากรัสเซียของผู้ซื้อทั่วโลก
คาดกำไรสุทธิไตรมาส 2/2565 จะโตเด่นทั้ง เทียบช่วงเดียวกันของปีก่อน  เทียบไตรมาสก่อนหน้า เพราะกำไรพิเศษก้อนใหญ่กว่า 1.1 หมื่นลบ. จากการขายเงินลงทุน GPSC เข้ามาหนุน
ทั้งนี้คงคำแนะนำซื้อ TOP ที่ราคาเป้าหมาย 77 บาท และเลือกเป็น top pick เช่นเดิม มองกำไรสุทธิครึ่งแรกปี 2565 เด่นกว่ากลุ่ม และครึ่งหลังปี 2565 มีแรงกดดันจาก stock loss น้อยกว่ากลุ่ม รวมถึงระยะยาวความสามารถในการทำกำไรสูงกว่ากลุ่มหลังโครงการ CFP เริ่ม COD ในปี 2566  มองในช่วง overhang การเพิ่มทุนเป็นโอกาสซื้อ